[{"text_idx": "#000003", "text": "Kredex loodab valitsuselt saadud 180 miljonit eurot ka\u0308iku lasta aprillis"}, {"text_idx": "#000004", "text": "Kredex usub, et aprilli alguses o\u0303nnestub avada uued laenu- ja ka\u0308endusmeetmed, milleks valitsus andis kokku 180 miljonit eurot. Vo\u0303rreldes la\u0308inud aastaga keskendub Kredex rohkem ka\u0308endustele ja va\u0308hem laenudele."}, {"text_idx": "#000005", "text": "Erakorralised laenud ja laenuka\u0308endused koroonvaviiruse ja sellest tingitud piirangute to\u0303ttu raskustesse sattunud ettevo\u0303tetele on olemas juba la\u0308inud kevadest. Ta\u0308nase seisuga on Kredex so\u0303lminud 168 laenu- ja 314 ka\u0308enduslepingut."}, {"text_idx": "#000006", "text": "Eelmise aasta lo\u0303pus otsustastati taotluste menetlemine ajutiselt peatada. La\u0308inud na\u0308dalal andis valitsus Kredexile uuesti rohelise tule ja 180 miljonit eurot. U\u0308htlasi sai Kredex suunise, et raha tuleks kasutada pigem ka\u0308endusteks ja va\u0308hem laenudeks."}, {"text_idx": "#000007", "text": "Ettevo\u0303tlus- ja infotehnoloogiaminister Andres Sutt selgitas, et u\u0308he ka\u0308enduse euro eest saab mitu eurot laenuraha. \"Ja seal on ka mitmeid teisi plusse. Kogu selle laenuprojekti hindamise on ju pank a\u0308ra teinud. Nemad on hinnanud a\u0308ririske ja a\u0308riplaani elujo\u0303ulisust. Ja kui see hinnang on positiivne ning takistuseks on tagatis, mis enamasti on va\u0308ljaspool Tallinna kuldset ringi teema, siis Kredex saabki seda ko\u0303ige paremini maandada.\""}, {"text_idx": "#000008", "text": "Ta\u0308pset jaotust, kui palju raha tohib kulutada ka\u0308endusteks ja kui palju laenudeks, valitsus ette ei kirjuta."}, {"text_idx": "#000009", "text": "Niisugust joont pole maha to\u0303mmanud ka Kredexi juhatuse esimees Ivo Kuldma\u0308e. \"Praegu me just tegeleme nende uute teenusetingimuste va\u0308ljato\u0308o\u0308tamisega, mis vastaks poliitikakujundaja ootustele,\" u\u0308tles ta."}, {"text_idx": "#000011", "text": "Riiklikult oluliste projektide laenuotsused tegi varem valitsus. Toonased reeglid na\u0308gid ette, et valitsus peab otsustama ko\u0303ik laenud, mis u\u0308letavad ku\u0308mme miljonit eurot. Niimoodi said raha Tallink ja Alexela aga ka Porto Franco. Kusjuures viimasele ei soovitanud laenu anda Kredexi laenukomitee ega Kredexi juhatus."}, {"text_idx": "#000012", "text": "Porto Francole on va\u0308lja makstud pool 39,4 miljoni eurosest laenust. U\u0308leja\u0308a\u0308nud poole asjus peab Kredex ettevo\u0303ttega la\u0308bira\u0308a\u0308kimisi, sest vahepeal on asjalood muutunud. Sihtasutuse mure polegi niivo\u0303rd selles, et ettevo\u0303te korruptsiooniskandaali sattus, pigem selles, et teised veel la\u0308inud suvel kindlana paistnud laenuandjad on tagant a\u0308ra kukkunud."}, {"text_idx": "#000014", "text": "Kredexi uute laenude ja ka\u0308enduste puhul enam poliitilist otsustustasandit pole. Selle kaotamiseks on vastav eelno\u0303u juba valmis kirjutatud."}, {"text_idx": "#000015", "text": "\"See otsustuspa\u0308devus ja kompetents on tegelikult o\u0303ige hoida Kredexis. See on la\u0308bipaistev, ko\u0303igile arusaadav, ko\u0303igil on vo\u0303rdsed vo\u0303imalused kandideerida,\" u\u0308tles Sutt."}, {"text_idx": "#000016", "text": "Ivo Kuldma\u0308e selgitas, et Kredexis teeb kuni 1,5 miljoni eurosed laenuotsused finantskomitee. Finantskomitee otsustab ka kuni viie miljoni euroste laenude ka\u0308endamise."}, {"text_idx": "#000017", "text": "\"Sealt edasi tuleb laiendatud finantskomitee, kus on ministeeriumi eksperdid, kes annavad oma hinnangu ja soovitused no\u0303ukogule. Ehk 1,5 miljonist edasi teeb otsuseid Kredexi no\u0303ukogu.\""}, {"text_idx": "#000018", "text": "Ehkki valitsus otsustas Kredexile raha eraldamise 4. ma\u0308rtsil, praegu veel laenu-, ega ka\u0308endusetaotlusi esitada ei saa."}, {"text_idx": "#000019", "text": "\"Me paari na\u0308dalaga teeme need tingimused valmis ja siis kohe, kui pangainimesed saavad koolitatud ja pankadega uued lepingud so\u0303lmitud, siis saavad need tooted turule. Ehk ma usun, et aprilli alguses peaks need tulema,\" u\u0308tles Kredexi juht."}, {"text_idx": "#000025", "text": "Ukraina teatas, et lasi o\u0308o\u0308sel alla 29 Vene drooni ja u\u0308he tiibraketi"}, {"text_idx": "#000044", "text": "Otse kell 12.45: Nobeli fu\u0308u\u0308sikapreemia va\u0308ljakuulutamine"}, {"text_idx": "#000047", "text": "Otse kell 11: milline tulevik terendab rahvusooper Estonia hoonele?"}, {"text_idx": "#000051", "text": "Kasvuhoonegaase o\u0303hku paiskav turbato\u0308o\u0308stus ootab o\u0303igusselgust"}]